* **Καππαδοκία 7 μέρες / 6 νύχτες 01-07/05/24. Οδικώς**

**1η Μέρα | Θεσσαλονίκη – Κωνσταντινούπολη.**

Συγκέντρωση στα γραφεία μας και αναχώρηση. Κάνοντας τις προβλεπόμενες στάσεις, φθάνουμε στον συνοριακό σταθμό των Κήπων. Έλεγχος, διέλευση συνόρων και άφιξη στην Κωνσταντινούπολη. Τακτοποίηση στο ξενοδοχείο και το απόγευμα ελεύθερος χρόνος.

**2η Μέρα | Κωνσταντινούπολη - Άγκυρα**

Πρωινό και επίσκεψη στο Οικουμενικό Πατριαρχείο στο Φανάρι, στο Αγίασμα της Παναγίας των Βλαχερνών, όπου εψάλει για πρώτη φορά ο Ακάθιστος Ύμνος το 626 μ.Χ., για να καταλήξουμε στο Αγίασμα της Ζωοδόχου Πηγής (Μπαλουκλή), με τα ψάρια της παράδοσης της Άλωσης και τους τάφους των Πατριαρχών. Περνώντας την κρεμαστή γέφυρα του Βοσπόρου που ενώνει την Ευρώπη με την Ασία και διαμέσου Νικομήδειας και Κλαυδιουπόλεως, φθάνουμε στην πρωτεύουσα της σύγχρονης Τουρκίας, την Άγκυρα, μια σύγχρονη μεγαλούπολη χωρίς αξιοσημείωτα μνημεία από το παρελθόν της. Τακτοποίηση στο ξενοδοχείο, ελεύθερος χρόνος και δείπνο.

**3η Μέρα | Άγκυρα - Προκόπιο**

Μετά το πρωινό, επίσκεψη στο Μουσείο των Πολιτισμών της Ανατολίας, με σημαντικά ευρήματα από όλους τους πρόχριστιανικούς πολιτισμούς (Χετταίοι, Φρύγες, Πέρσες, Σκύθες) της Μικράς Ασίας. Στη συνέχεια κατευθυνόμαστε στο Προκόπι. Τακτοποίηση στο ξενοδοχείο. Επίσκεψη στην οικία που έζησε ο Άγιος Ιωάννης ο Ρώσος. Δείπνο.

**4η Μέρα | Προκόπι - Καππαδοκία**

Πρωινό στο ξενοδοχείο και στη συνέχεια θα επισκεφθούμε την πόλη της Σινασσού, όπου θα δούμε τον μεγαλοπρεπή ναό των Αγίων Κωνσταντίνου και Ελένης καθώς και τον ναό του Αγίου Βασιλείου. Συνεχίζουμε στο υπαίθριο μουσείο της κοιλάδας στα Κόραμα, σε ένα υπέροχο τοπίο από λαξευμένες στους βράχους εκκλησίες και μοναστήρια με μοναδικές βυζαντινές τοιχογραφίες-αγιογραφίες. Ξεχωριστό ενδιαφέρον παρουσιάζουν η Σκοτεινή Εκκλησία, η Εκκλησία του Μήλου και η σημαντικότερη από όλες Τοκαλί Κιλισέ με τοιχογραφίες που απεικονίζουν σκηνές από τη ζωή του Χριστού. Στη συνέχεια ακολουθώντας το ηφαιστειακό ανάγλυφο των περιοχών της Ζέλβης και της Αβάνου θα θαυμάσουμε από κοντά το μοναδικό δημιούργημα της φύσης και χαρακτηριστικό της Καππαδοκίας, τις περίφημες «νεραϊδοκαμινάδες». Θα καταλήξουμε στην Καισαρεία, οικονομικό και θρησκευτικό κέντρο της Καππαδοκίας, πατρίδα του Μεγάλου Βασιλείου. Περιήγηση στα αξιοθέατα της πόλης και βόλτα στην κλειστή αγορά της. Επιστροφή στο ξενοδοχείο. Το βράδυ προαιρετική νυχτερινή διασκέδαση με παραδοσιακούς ρυθμούς της Ανατολίας.

**5η Μέρα | Προκόπι - Καππαδοκία**

Πρωινό στο ξενοδοχείο. Περνώντας από τα ηφαιστειακά φαράγγια, φθάνουμε στην υπόγεια πόλη της Μαλακοπής με βάθος περίπου 85 μέτρων σε οκτώ διαφορετικά επίπεδα με την εκκλησία των Αγίων Θεοδώρων να δεσπόζει στην είσοδό της. Στη συνέχεια αναχωρούμε για έναν από τους εντυπωσιακότερους σχηματισμούς της νότιας Καππαδοκίας, την κοιλάδα του Περιστρέματος (Ihlara) με τις αναρίθμητες λαξευμένες εκκλησίες και κατοικίες μοναχών. Περιήγηση στους τόπους όπου αγίασαν μορφές του ορθόδοξου μοναχισμού και επόμενος σταθμός η πόλη της Καρβάλης, με τον ναό του Αγίου Γρηγορίου του Θεολόγου χτισμένη σε μια πλαγιά από πωρόλιθο. Επιστροφή στο ξενοδοχείο.

**6η Μέρα | Προκόπιο - Προύσα**

Πρωινό στο ξενοδοχείο και μέσω Εσκισεχίρ, άφιξη στην Προύσα. Χρόνος ελεύθερος στην αγορά της πόλης. Τακτοποίηση στο ξενοδοχείο, δείπνο και διανυκτέρευση.

**7η Μέρα | Προύσα - Επιστροφή**

Πρωινό στο ξενοδοχείο και αναχώρηση. Διαμέσου Λαμψάκου, επιβίβαση στο φέρι μποτ και διασχίζοντας τα στενά του Ελλησπόντου περνάμε στην απέναντι πλευρά, στην Καλλίπολη. Άφιξη στα σύνορα, τελωνειακός και αστυνομικός έλεγχος και με ενδιάμεσες στάσεις καθ’ οδόν, άφιξη στην πόλη μας.

|  |  |
| --- | --- |
| **Καππαδοκία 7 μέρες / 6 νύχτες** | **Αναχώρηση: 01/05/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Κωνσταντινούπολη: Riva | 4\* | Πρωινό | 419€ | 275€ | 225€ |  |
| Άγκυρα: Anemon | 4\* | Ημιδιατροφή |
|  |
| Καππαδοκία: Suhan | 5\* | Ημιδιατροφή |  |
| Προύσα: Kervansaray | 4\* | Ημιδιατροφή |  |
| **Στη τιμή περιλαμβάνονται:** Έξι (6) διανυκτερεύσεις στα ξενοδοχεία όπως αναγράφονται αναλυτικά στον τιμοκατάλογο μας. Ημιδιατροφή καθημερινά στον χώρο των ξενοδοχείων καθημερινά εκτός της Κων/πολης. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Δημοτικοί φόροι: 15€ κατά άτομο. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |  |
|  |